Source: http://docplayer.fi/3209271-Suomen-pankin-vuosikertomus-2013.html
Timestamp: 2018-02-20 12:12:48+00:00
Document Index: 10953761

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Download "Suomen Pankin vuosikertomus 2013"
1 S U O M E N PA N K I N V U O S I K E R T O M U S Suomen Pankin vuosikertomus 2013
3 Suomen Pankin vuosikertomus 2013
4 Kannen kuvassa Ville Tietäväisen teos Suomen rakennus.
5 Suomen Pankki Perustettu 1811 Käyntiosoite Snellmaninaukio, Helsinki Postiosoite PL 160, Helsinki Puhelinnumero kansallinen kansainvälinen Faksi (09) SWIFT SPFB FI HH Sähköposti Suomen Pankin internetsivusto Aluekonttorit Vantaa Turvalaaksontie 1, Vantaa, PL 160, Helsinki, puh Oulu Kajaaninkatu 8, PL 103, Oulu, puh Tämä vuosikertomus on Suomen Pankista annetun lain 19 :n mukainen toimintakertomus. Vuosikertomuksen luvut perustuvat helmi-maaliskuussa 2014 käytettävissä olleisiin tietoihin. ISSN (painettu julkaisu) ISSN (verkkojulkaisu) Edita Prima Oy Helsinki 2014 Suomen Pankin vuosikertomus
6 Sisällys Esipuhe...7 Suomen Pankki...8 Toiminta vuonna Rahapolitiikka...11 EKP:n rahapolitiikka ja sen valmistelu...11 Rahapolitiikan toteuttaminen euroalueella ja Suomessa...19 Suomen Pankki kotimaisessa talouspolitiikassa...26 Rahoitusjärjestelmä...30 Rahoitusjärjestelmän vakaus...30 Rahoitusjärjestelmäpolitiikka...32 Rahoitusjärjestelmän infrastruktuuri...37 Varallisuuden hallinnointi...40 Suomen Pankin rahoitusvarallisuus ja sen hallinnointi...40 Sijoitustoiminnan riskit ja niiden hallinta...43 Setelit ja kolikot...49 Muu toiminta...54 Tutkimus...54 Siirtymätalouksien tutkimuslaitos...55 Tilastot...56 Kansainvälinen toiminta...57 Viestintä...61 Johtaminen ja henkilöstö...64 Strategia...64 Johtamisjärjestelmä...66 Toiminnansuunnittelu...66 Tavoite- ja tuloskehikko...66 Henkilöstö- ja budjettikehykset...66 Riskienhallinta toiminnanohjauksen välineenä...67 Henkilöstö...70 Budjetti ja operatiiviset kustannukset...72 Suomen Pankin budjetti...72 Eläkerahaston budjetti...73 Finanssivalvonnan budjetti...74 Ympäristö...75 Kokonaisriskit...77 Rahoitusvarallisuus...77 Rahapoliittiset operaatiot...77 Eurojärjestelmän ja Suomen Pankin taseen kehitys...78 Taseen kokonaisriskit Suomen Pankin vuosikertomus 2013 Sisällys
7 Tilinpäätös...81 Tase...82 Tuloslaskelma...84 Johtokunnan esitys voitonjaosta...85 Tilinpäätöksen laatimisperiaatteet...86 Taseen liitetiedot...91 Tuloslaskelman liitetiedot Tilinpäätöksen liitteet Riskienhallinnan liitetiedot Tilintarkastuskertomus Lausunto Euroopan keskuspankkijärjestelmän ja Euroopan keskuspankin perussäännön artiklan 27 mukaisesta tilintarkastuksesta Liitteet Eurojärjestelmän rahapolitiikkaan liittyvät toimenpiteet vuonna Rahoitusmarkkinoita koskevat keskeiset viranomaistoimenpiteet vuonna Suomen Pankin vuonna 2013 antamia lausuntoja Suomen Pankin julkaisuja vuonna Liitetaulukot Suomen Pankin organisaatio Kehikot Kehikko 1. Rahapolitiikan ennakoiva viestintä...13 Kehikko 2. Finanssikriisi on muokannut rahapolitiikan toteutusta Kehikko 3. Mitä taloustutkimus kertoo rakenneuudistusten vaikutuksesta?...28 Kehikko 4. Yhteisen pankkivalvonnan ja kriisinratkaisun eteneminen...34 Kehikko 5. Arvio eurooppalaisten pankkien tilasta...36 Kehikko 6. Hyvän maksujärjestelmän ominaisuudet...39 Kehikko 7. Kulta osana keskuspankin varallisuutta...45 Kehikko 8. Uuden eurosetelisarjan käyttöönotto...53 Kehikko 9. Suomen Pankki EKP:n ja EU:n elimissä sekä muissa kansainvälisissä elimissä vuonna Kehikko 10. Suomen Pankin toiminta-ajatus, visio, strategia ja arvot...65 Kehikko 11. Suomen Pankin tavoite- ja tuloskehikko vuosiksi Sisällys Suomen Pankin vuosikertomus
8 Kuva: Peter Mickelsson.
9 Esipuhe Vuosi 2013 on Euroopassa ollut rahoitusmarkkinoilla edellisiä rauhallisempi. Ongelmat eivät kuitenkaan ole ohi. Euroalueen talouskasvu on muodostunut pettymykseksi, vaikka elpymisen merkkejä alkoikin loppuvuodesta 2013 alkaen olla näkyvissä. Aluetta vaivaavan velkaantumisen purkaminen kestää pitkään ja jarruttaa kysynnän kasvua ja heikentää työllisyyskehitystä. Samalla julkisen talouden saattaminen uskottavasti kestävälle pohjalle kaikissa alueen maissa on välttämätöntä rahaliiton vakaan toiminnan varmistamiseksi. Inflaatiopaineiden jäätyä näissä oloissa vähäisiksi EKP:n rahapolitiikka on voinut olla kasvua tukevaa. Ohjauskorko painettiin vuoden aikana ennätyksellisen alas. Rahapolitiikkaa on samalla tehostettu lisäämällä ennakoivaa viestintää politiikan tulevista näkymistä. Taloudellisen tilanteen jatkuessa haastavana keskuspankeilta vaaditaan edelleen korkeatasoista tutkimusta, näkymien huolellista analyysiä ja samalla kykyä esittää ratkaisuja niiden pohjalta. Suomen Pankki haluaa olla omalta osaltaan rakentava toimija eurojärjestelmässä ja osallistuu asiantuntemuksensa pohjalta yhteisen rahapolitiikan valmisteluun. Kuluneen vuoden aikana suomalaisen talouspoliittisen keskustelun painopiste on siirtynyt euroaluetta vaivanneista ongelmista Suomen omiin taloudellisiin ongelmiin. Ne vaativatkin määrätietoisia toimia. Kun suuri finanssikriisi horjutti maailmantaloutta, putosi Suomen kansantuote vuonna 2009 peräti 8 %. Se on ennennäkemätöntä. Määrätietoinen korkojen alennus ja julkisen talouden elvytys pehmittivät kuitenkin pudotusta tuntuvasti. Muun muassa yksityinen kulutus ja työllisyys kehittyivät pitkään suotuisasti, kun niitä vertaa kokonaistuotannon puolella koettuihin kasvumenetyksiin. Näin Suomen kansantalouden pitkän aikavälin ongelmat jäivät aluksi liian vähäiselle huomiolle. Vasta viime vuoden aikana tuli laajaan tietoisuuteen, että samaan aikaan kansainvälisen ja eurooppalaisen kriisin kanssa Suomen kansantalous on käymässä läpi omaa syvää rakennekriisiään. Teollisuuden pohja on tuntuvasti kaventunut elektroniikkateollisuuden supistumisen, mutta myös paperin kysynnän heikkenemisen myötä. Suomen konepajateollisuus on erikoistunut viennissä investointitavaroihin, ja myös niiden kysyntä on ollut maailmalla vaimeaa. Suomen Pankki on omalla toiminnallaan pyrkinyt siihen, että tilanteen luonne ja vakavuus ymmärrettäisiin Suomessa. Tässä on osittain onnistuttu. Ratkaisujakin on tehty, mistä lokakuussa sovittu maltillinen keskitetty palkkaratkaisu on esimerkkinä. Paljon työtä on kuitenkin jäljellä. Julkisen talouden tasapaino on palautettava kestävällä tavalla. Samalla tarvitaan merkittäviä rakenteellisia uudistuksia muun muassa toimivan kilpailun ja työvoiman tarjonnan lisäämiseksi Suomen kansantaloudessa. Teollisen pohjan jo nähty supistuminen ja väestön jatkuva ikääntyminen ovat tosiasioita, jotka hallitsevat poliittista esityslistaa pitkään. Kun ratkaisuja haetaan, Suomen Pankin tavoitteena on ansaita luotetun asiantuntijan asemansa myös tulevaisuudessa. Erkki Liikanen 27. helmikuuta 2014 Esipuhe Suomen Pankin vuosikertomus
10 Suomen Pankki Suomen Pankki on Suomen kansallinen keskuspankki. Se on osa eurojärjestelmää, joka koostuu Euroopan keskuspankista (EKP) sekä niiden EU-maiden kansallisista keskuspankeista, jotka ovat ottaneet euron käyttöön yhteisenä rahanaan. Eurojärjestelmän ensisijaisena tavoitteena on pitää yllä hintatason vakautta. Suomen Pankin asema on määritelty Suomen perustuslaissa. Suomen Pankki on itsenäinen julkisoikeudellinen laitos, joka toimii eduskunnan takuulla ja hoidossa. Pankkia valvoo eduskunnan valitsema yhdeksänhenkinen pankkivaltuusto. Suomen Pankin toimintaa säätelevät laki Suomen Pankista ja Euroopan keskuspankkijärjestelmän perussääntö. Hoitaessaan Euroopan keskuspankkijärjestelmän tehtäviä Suomen Pankki toimii Euroopan keskuspankin suuntaviivojen ja ohjeiden mukaisesti. Suomen Pankin ydintoimintoja ovat osallistuminen yhteisen rahapolitiikan valmisteluun, operatiiviset keskuspankkitehtävät, rahoitusmarkkinoiden vakauden valvonta sekä rahahuoltotehtävät. Rahapolitiikasta päätetään EKP:n neuvostossa, ja kansalliset keskuspankit vastaavat hajautetusti rahapolitiikan toteutuksesta. Suomen Pankin pääjohtaja on EKP:n neuvoston jäsen. Suomen Pankin asiantuntijat tukevat pääjohtajan toimintaa neuvoston jäsenenä ja osallistuvat yhteisen rahapolitiikan valmisteluun Euroopan keskuspankkijärjestelmän eri komiteoissa. Suomen Pankki suorittaa eurojärjestelmän rahapoliittiset operaatiot suomalaisten vastapuolten, lähinnä pankkien, kanssa. Muita operatiivisia keskuspankkitehtäviä ovat pankeille tarjottavat keskuspankkipalvelut: Suomen Pankki muun muassa välittää pankkien välisiä maksuja ja tarjoaa pankeille tarvittaessa vakuudellista maksuvalmiusluottoa. Suomen Pankin tehtäviin kuuluu myös sen oman rahoitusvarallisuuden, kuten valuuttavarannon, sijoittaminen tuottavasti ja turvallisesti. Suomen Pankki vastaa rahoitusmarkkinoiden kokonaistaloudellisen vakauden valvonnasta. Tähän liittyy se, että keskuspankki valvoo myös maksujärjestelmien luotettavuutta ja tehokkuutta. Yksittäisiä toimijoita rahoitus- ja vakuutusmarkkinoilla valvoo Finanssivalvonta, joka toimii Suomen Pankin yhteydessä itsenäisenä viranomaisena. Euroalueen pankkivalvonta on nopeassa muutosvaiheessa. Vuoden 2014 aikana euroalueen pankkien valvonta keskitetään ns. pankkiunionin myötä Euroopan keskuspankin vastuulle. Käytännön valvonta siirtyy kansallisista pankkivalvojista ja EKP:stä koostuvalle yhteiselle valvontamekanismille. Suomen Pankin ja Finanssivalvonnan johto sekä asiantuntijat osallistuivat tämän uudistuksen valmisteluun monilla tasoilla vuoden 2013 aikana. Suomen Pankin rahahuoltotehtäviin kuuluu käteisrahan liikkeeseenlasku Suomessa ja sen laadusta ja saatavuudesta huolehtiminen. Rahahuoltotehtäviä varten Suomen Pankilla on aluekonttori Oulussa ja Vantaalla. Suomen Pankin johtokunnan muodostivat vuonna 2013 puheenjohtaja Erkki Liikanen, varapuheenjohtaja Pentti Hakkarainen sekä Seppo Honkapohja. Finanssivalvonnalla on oma johtokuntansa. Sen puheenjohtajana toimi kertomusvuonna Suomen Pankin johtokunnan varapuheenjohtaja Pentti Hakkarainen. Suomen Pankin pääkonttorissa Helsingissä sekä Vantaan ja Oulun aluekonttoreissa työskenteli vuoden 2013 lopussa yhteensä 391 henkeä. Finanssivalvonnan palveluksessa työskenteli vuoden 2013 lopussa 208 henkeä. Finanssivalvonta julkaisee oman toimintakertomuksensa. 8 Suomen Pankin vuosikertomus 2013 Suomen Pankki
11 Suomen Pankin johtokunta. Vasemmalla johtokunnan varapuheenjohtaja Pentti Hakkarainen, alla johtokunnan puheenjohtaja Erkki Liikanen ja vasemmalla alhaalla johtokunnan jäsen Seppo Honkapohja. Kuva: Peter Mickelsson. Kuva: Pekka Karhunen. Kuva: Pekka Karhunen. Suomen Pankki Suomen Pankin vuosikertomus
12 Kuva: Peter Mickelsson.
13 Toiminta vuonna 2013 Rahapolitiikka EKP:n rahapolitiikka ja sen valmistelu Eurojärjestelmän rahapolitiikan päätavoite on hintavakauden ylläpitäminen euroalueella. EKP:n neuvosto on määritellyt tämän tavoitteen tarkoittavan käytännössä, että kuluttajahintojen vuotuisen nousun tulisi olla alle 2 % mutta lähellä sitä keskipitkällä aikavälillä. Raha politiikka voi tukea myös muita EU:n talouspolitiikan tavoitteita, kunhan hintavakaustavoite ei vaarannu. Suomen Pankin pääjohtaja osallistuu EKP:n neuvoston jäsenenä rahapoliittiseen päätöksen tekoon. Pankin asiantuntijat ovat mukana rahapolitiikan päätösten valmistelussa ja muussa taustatyössä. Suomen Pankin asiantuntijat antavat panoksensa neuvoston kokousten valmisteluun eurojärjestelmän rahapolitiikan komiteassa sekä markkinaoperaatioiden komiteassa. Vuoden 2013 aikana rahapolitiikan valmistelun pääpaino oli ennakoivan viestinnän kehittämisessä, rahapolitiikan epätavanomaisten toimenpidevaihtoehtojen analysoinnissa sekä matalien korkojen toimintaympäristön arvioinnissa. Näiden lisäksi Suomen Pankin asian tuntijat ovat korostaneet ennusteen julkistamiskäytännöissä avoimuuden ja selkeyden merkitystä. EKP:n neuvosto vahvisti kasvua tukevaa rahapolitiikkaa ennakoivalla viestinnällä Kuvio 1. Rahapolitiikan välittymismekanismi % Eurojärjestelmän ohjauskorko 2. Eurojärjestelmän maksuvalmiusluoton korko 3. Eurojärjestelmän yötalletuskorko 4. 3 kk:n euriborkorko kk:n euriborkorko Lähteet: Euroopan keskuspankki ja Reuters. EKP:n neuvosto kevensi rahapolitiikan mitoitusta vuoden 2013 aikana laskemalla raha poliittista ohjauskorkoaan kahdesti 0,25 prosenttiyksikön verran. Toukokuussa neuvosto laski ohjauskoron 0,75 prosentista 0,50 prosenttiin (kuvio 1). Samalla maksuvalmiusluoton korkoa laskettiin 1,50 prosentista 1 prosenttiin, mutta talletuskorko säilyi 0 prosentissa, mihin se oli laskettu heinäkuussa Marraskuussa ohjauskorko laskettiin jo hyvin lähelle nollaa, 0,25 prosenttiin. Maksuvalmiusluoton korko laskettiin tuolloin 0,75 prosenttiin ja talletuskorko pidettiin 0 prosentissa. EKP:n rahapoliittiset korot pysyivät jo viidettä vuotta poikkeuksellisen matalina, ja neuvosto korosti toistuvasti vuoden mittaan rahapolitiikan mitoituksen säilyvän kasvua tukevana niin kauan kuin on tarpeen. Merkittävä neuvoston päätös oli aloittaa heinäkuussa rahapolitiikan ennakoiva viestintä (ks. kehikko 1). Suomen Pankki on ollut aktiivinen ennakoivan viestinnän kehittämisessä. Ennakoivan viestinnän Toiminta vuonna 2013 Suomen Pankin vuosikertomus
14 avulla EKP:n neuvosto kertoo, millaista korkopolitiikkaa se odottaa harjoittavansa. Heinäkuusta lähtien ja myös marraskuun koronlaskun jälkeen neuvosto on ennakoivasti viestinyt, että se odottaa pitävänsä EKP:n rahapoliittiset korot nykyisellä tasollaan tai sitä alempana pidemmän aikaa ( for an extended period of time ). Ennakoitu korkokehitys edellyttää inflaatioodotusten ja inflaationäkymien säilymistä hintavakauden mukaisina. Ennakoiva viestintä tehostaa kasvua tukevaa rahapolitiikkaa vähentämällä rahapoliittisten korkojen tulevaan kehitykseen liittyvää epävarmuutta. Rahapolitiikkaa kevennettiin ja tehostettiin vuoden 2013 aikana, koska toipuminen finanssi- ja velkakriisistä piti alueen talous- ja hintanäkymät edelleen vaimeina. Yhdenmukaistetun kuluttajahintaindeksin mukainen inflaatio hidastui vuoden alun 2 prosentista noin 0,8 prosenttiin vuoden lopussa (kuvio 2). Inflaatio oli vuonna 2013 keskimäärin 1,4 %, kun se oli vuonna 2012 keski määrin 2,5 %. Inflaatio-odotukset säilyivät kuitenkin ankkuroituneina koko vuoden Vaikka reaalitalouden kehitys vakautui vuoden mittaan ja bruttokansantuote alkoi hitaasti kasvaa, kasvu virettä heikensivät edelleen huomattava työttömyys ja se, että taseiden korjaus liikkeet jatkuivat niin rahoitusalalla kuin muillakin talouden sektoreilla. EKP:n neuvosto arvioi koko vuoden ajan, että kasvun riskit painottuivat ennakoitua heikomman kehityksen suuntaan. Rahoitusmarkkina jännitteet kuitenkin vähenivät ja luottamus koheni vuoden mittaan. Loppukesästä 2012 alkanut rahoitusmarkkinoiden vakautuminen jatkui alkuvuonna 2013 EKP:n neuvosto korosti alkuvuonna 2013 rahapolitiikan mitoituksen pysyvän kasvua tukevana samalla, kun keskuspankin luottooperaatioissa jatketaan täyden jaon huutokauppoja. Eurojärjestelmän ohjauskorko pidettiin vuoden 2013 alkupuolella 0,75 prosentissa, missä se oli ollut heinäkuusta 2012 alkaen. Neuvoston syyskuussa 2012 Kuvio 2. Euroalueen yhdenmukaistettu kuluttajahintaindeksi Prosenttimuutos edellisvuotisesta Lähde: Eurostat. antama ilmoitus rahapoliittisten suorien kauppojen ohjelmasta (Outright Monetary Transactions, OMT) oli vuoden 2013 alkuun tultaessa vähentänyt osaltaan tuhoisien kehityskulkujen todennäköisyyttä euroalueella. Alkuvuodesta rahoitusmarkkinajännitteet vähenivät usean mittarin mukaan, kun mm. Espanjan ja Italian valtionlainojen korot, jotka olivat kesällä 2012 olleet selvästi koholla, alenivat edelleen. Joulukuussa 2011 ja helmikuussa 2012 toteutettuihin erityispitkiin kolmen vuoden luotto-operaatioihin liittyvät vapaaehtoiset ennenaikaiset takaisinmaksut tulivat mahdollisiksi tammikuussa Vapaaehtoisten takaisinmaksujen ripeä tahti alkuvuonna 2013 vahvisti käsitystä luottamuksen ja pankkien rahoitustilanteen kohenemisesta. EKP:n neuvoston rahapoliittisten päätösten lisäksi rahoitusmarkkinoiden vakautumiseen vaikuttivat mm. kesän 2012 päätökset pankkiunionista ja yhteisen valvontamekanismin (Single Supervisory Mechanism, SSM) valmisteluiden aloittaminen, Espanjan pankkien pääomittamisen alkaminen vuoden 2012 lopulla, finanssipoliittisen sopimuksen (fiscal compact) voimaantulo 12 Suomen Pankin vuosikertomus 2013 Toiminta vuonna 2013
15 Kehikko 1. Rahapolitiikan ennakoiva viestintä Vuoden 2013 aikana useat keskeiset keskuspankit, mukaan lukien eurojärjestelmä, tehos tivat rahapolitiikkaansa uudenlaisella tavalla eli ns. ennakoivalla viestinnällä (forward guidance). Rahapolitiikan ennakoivalla viestinnällä keskuspankki avaa näke myksiään tulevasta rahapolitiikasta erityisesti korkopolitiikan suhteen. EKP:n neuvosto aloitti tulevaa korkopolitiikkaa koskevat säännölliset kannanotot heinäkuussa Neuvoston viesti heinäkuun korkokokouksesta lähtien oli, että se odottaa EKP:n rahapoliittisten korkojen pysyvän nykyisellä tasollaan tai sitä alempina pidemmän aikaa. Ennakoiva viestintä on ehdollista. Rahapoliittisten korkojen mitoitus riippuu odotetusta keskipitkän aikavälin inflaatiosta, eikä hintavakauden tavoitteesta tingitä. Vuonna 2013 EKP:n neuvoston odotukset ja ennakoiva viestintä kauan aikaa matalina pysyvistä ohjauskoroista perustuivat talouskasvun jatkumiseen pitkään hitaana ja vaimeisiin keskipitkän aikavälin inflaationäkymiin. Ennakoivalla viestinnällä pyritään hallitsemaan keskuspankkikorkojen kehitystä koskevia odotuksia. Kun epävarmuus rahapoliittisten korkojen tulevasta kehityksestä vähenee, rahamarkkinakorot pysyvät vakaampina ja linjassa kasvua tukevan rahapolitiikan mitoituksen kanssa. Tällöin kasvua tukeva rahapolitiikka välittyy voimakkaammin talouteen. Korko-odotukset vaikuttavat usean kanavan kautta kokonaistaloudelliseen kehitykseen. Korkoja koskevat odotukset vaikuttavat mm. yritysten ja kotitalouksien käyttäytymiseen. Odotukset korkotason pysymisestä matalana pitkään mm. kannustavat yrityksiä ja kotitalouksia investointeihin ja kestokulutushyödykkeiden hankintoihin, mikä vahvistaa talouden elpymistä ja luo uusia työpaikkoja. Ennakoivan viestinnän aloittamisella oli selviä vaikutuksia rahoitusmarkkinoilla vallinneisiin korko-odotuksiin. Toukokuusta lähtien euroalueen rahamarkkinakorkoihin oli kohdistunut nousupainetta, kun Yhdysvaltain keskuspankki oli antanut ensimmäisiä merkkejä siitä, että se harkitsee arvopaperiosto-ohjelmansa kaventamista. Vaikka neuvosto piti heinäkuussa ohjauskoron ennallaan, koronlaskun mahdollisuuden sisältävä ennakoiva viestintä vähensi selvästi rahamarkkinakorkoihin kohdistunutta nousupainetta. Rahoitusmarkkinoilta mitattu tuleviin korkoihin liittyvä epävarmuus väheni, ja korko-odotukset pysyivät vuoden loppuun asti paremmin linjassa euroalueen talousnäkymiin, jotka olivat vaimeammat kuin Yhdysvalloissa. Ennakoiva viestintä on oikein käytettynä rahapolitiikan tehoa lisäävä aktiivinen politiikkaväline tilanteessa, jossa korot ovat hyvin lähellä nollaa ja talouden tilan arvioin ti on haastavaa. Eurojärjestelmän ennakoiva viestintä tukee lyhyiden rahamarkkinakorkojen pysymistä linjassa keskipitkän aikavälin inflaationäkymiin pohjautuvan rahapolitiikan mitoituksen kanssa. Samalla eurojärjestelmän päätöksenteon perusteet tulevat entistä läpinäkyvämmiksi. Uudenlainen viestintätapa osoittautui arvokkaaksi, kun lokakuussa inflaationäkymien arvioitiin vaimentuneen aiemmasta. Viestinnän jo ennakkoon pohjustaman taustan ansiosta neuvosto laski marraskuussa ohjauskorkoa siten, että koronlasku liittyi johdonmukaisena osana EKP:n hintavakauteen tähtäävään ja taloudellista aktiivisuutta tukevaan rahapolitiikkaan. Rahapolitiikan viestintä säilyy vastakin merkittävässä asemassa, sillä euroalueen elpyminen vie aikaa. Toiminta vuonna 2013 Suomen Pankin vuosikertomus
16 tammikuussa 2013 sekä pysyvän Euroopan vakausmekanismin (European Stability Mechanism, ESM) toiminnan alkuunpääsy lokakuussa Rahoitusmarkkinoiden vakautumisesta huolimatta EKP:n neuvosto arvioi tammikuussa euroalueen bruttokansantuotteen supistuvan edelleen vuoden 2013 alkupuolella ja yhdenmukaistetulla kuluttajahintaindeksillä mitatun inflaation hidastuvan alle 2 prosenttiin vuonna Inflaatio-odotukset olivat alkuvuonna edelleen tiukasti EKP:n tavoitteen mukaisia, eli inflaation odotettiin pysyvän keskipitkällä aikavälillä alle 2 prosentin, mutta lähellä sitä. Tammi-helmikuussa eurojärjestelmän rahapolitiikka näytti markkinoiden näkökulmasta jossain määrin kireämmältä kuin mm. Yhdysvaltain ja Japanin keskuspankin rahapolitiikka. Tämä oli yksi syy rahamarkkinakorkojen lievään nousuun aivan vuoden 2013 alussa. Rahamarkkinakorot kuitenkin alenivat, kun neuvosto helmi- ja maaliskuun kokouksissaan korosti rahapolitiikan säilyvän kasvua tukevana. Maaliskuussa vuosien kasvu arvioiden vaihteluvälejä tarkistettiin hieman alaspäin, mikä johtui edellisvuoden viimeisen neljänneksen heikosta kehityksestä. Elpymisen odotettiin yhä etenevän suunnilleen aiempien arvioiden mukaisesti vuoden toisella puoliskolla ja riskien arvioitiin painottuvan ennakoitua heikomman kehityksen suuntaan. Hintapaineiden odotettiin pysyvän vaimeina tilanteessa, jossa euroalueen kasvu on hidasta. Neuvoston arvion mukaan keskipitkän aikavälin hintakehitysnäkymiin liittyvät riskit olivat jokseenkin tasapainossa. Arvioitua nopeamman inflaation riskit liittyivät siihen, että hallinnollisesti säänneltyjä hintoja ja välillisiä veroja korotetaan ja että öljyn hinta nousee odotettua enemmän. Arvioitua hitaamman inflaation riskit taas liittyivät ennakoitua vaimeampaan talouskasvuun. Neuvosto korosti rahapolitiikan pysyvän kasvua tukevana niin kauan kuin on tarpeen Koska talouden kokonaiskuva oli yhä vaisu, EKP:n neuvosto vahvisti huhtikuussa viestintäänsä korostamalla, että EKP:n rahapolitiikan mitoitus pysyy kasvua tukevana ja että EKP:n luotto-operaatioissa jatketaan täyden jaon huutokauppoja niin kauan kuin on tarpeen. Toukokuussa neuvosto päätti laskea eurojärjestelmän perusrahoitusoperaatioiden korkoa 0,25 prosenttiyksikköä ja maksuvalmiusluoton korkoa 0,50 prosenttiyksikköä. Koronlaskujen jälkeen perusrahoitusoperaatioiden korko oli 0,50 %, maksuvalmiusluoton korko 1 % ja talletuskorko edelleen 0 %. Neuvosto totesi koronlaskupäätösten perustuvan siihen, että keskipitkän aikavälin hintapaineet ovat vähäiset. Lisäksi neuvosto päätti toukokuussa pidentää ennakolta ilmoitettua ajanjaksoa, jolloin perusrahoitusoperaatiot toteutetaan kiinteäkorkoisina huutokauppoina, joissa tehdyt tarjoukset hyväksytään täysimääräisesti. Neuvosto ilmoitti täyden jaon huutokauppojen jatkuvan niin kauan kuin on tarpeen, mutta vähintään heinäkuuhun 2014 saakka. Neuvosto odotti korkojen laskun osaltaan tukevan elpymisen mahdollisuuksia myöhemmin vuoden mittaan. Lisäksi luottamuksen koheneminen, rahoitusmarkkinoiden vakautuminen ja pankkien varainhankinnan helpottuminen tukivat yksityisen sektorin rahoitusoloja. Pienten ja keskisuurten yritysten rahoitustilanne oli kuitenkin kiristynyt voimakkaasti edellisenä vuonna ja pysyi kireänä vuoden 2013 alkupuolella. Erityisesti ns. GIIPS-maissa (eli Kreikassa, Irlannissa, Italiassa, Portugalissa ja Espanjassa) pienten ja keskisuurten yritysten rahoitusolot olivat edelleen kireät. Neuvosto päätti toukokuussa aloittaa keskustelut muiden eurooppalaisten instituutioiden kanssa aloitteista, joilla pyritään edistämään omaisuusvakuudellisten arvopapereiden markkinoiden toimivuutta. Näiden arvopaperien vakuutena on yrityksille 14 Suomen Pankin vuosikertomus 2013 Toiminta vuonna 2013
17 myönnettyjä lainoja. Neuvottelujen tarkoituksena oli selvittää keinoja, joilla varmistetaan kasvua tukevan rahapolitiikan välittyminen myös PK-yrityksille, jotka ovat useassa euromaassa avainasemassa työllisyyden kehityksen kannalta. Eurojärjestelmä muutti kesäkuussa tapaansa kertoa kasvu- ja inflaatioennusteistaan. Aiemmin julkistettujen vaihteluvälien lisäksi sekä bruttokansantuotteen kasvuennusteet että inflaatioennusteet ilmoitetaan vastaisuudessa suoraan ns. piste-estimaatteina eli yhden luvun avulla. Tämä muutos ei vaikuta ennusteen sisältöön, mutta yhden vuosiprosenttiluvun käyttäminen vaihteluvälin sijasta on selkeämpää. Kesäkuun ennusteessa vuoden 2013 kasvua ja inflaatiota koskevia ennusteita muutettiin hieman aiemmin arvioitua hitaamman kehityksen suuntaan. Vuoden 2014 inflaatioennuste puolestaan pysyi ennallaan, mutta kasvun ennustettiin olevan hieman vahvempaa kuin aiemmin oli arvioitu. Ennakoiva viestintä tehostaa kasvua tukevaa rahapolitiikkaa EKP:n neuvosto muutti heinäkuussa rahapoliittisia korkoja koskevaa viestintätapaansa aloittamalla ennakoivan viestinnän (ks. kehikko 1). Neuvosto ilmoitti, että se odottaa pitävänsä EKP:n rahapoliittiset korot nykyisellä tasollaan tai sitä alempana pidemmän aikaa. Eurojärjestelmän tapaan useat keskeiset keskuspankit tehostivat raha politiikkaansa ennakoivan viestinnän avulla vuonna Ennakoivan viestinnän avulla EKP:n neuvosto pyrkii selventämään toimintatapaansa ja näin vähentämään raha poliittisten korkojen kehitykseen liittyvää epävarmuutta. Tällöin kasvua tukeva rahapolitiikka välittyy voimakkaammin talouteen. EKP:n neuvoston ennakoivaan viestintään sisältyi heinäkuusta alkaen mahdollisuus, että rahapoliittisia korkoja lasketaan yhä. Neuvoston arvio tulevista rahapoliittisista koroista on ehdollinen suhteessa inflaationäkymiin: heinä-lokakuussa lyhyen ja keskipitkän aikavälin inflaationäkymien arvioitiin pysyvän maltillisina, kun reaalitalous oli laaja-alaisesti heikentynyt ja rahataloudellinen dynamiikka (mm. raha- ja luottomäärien kehitys) vaimeaa. Alkusyksystä vahvistui käsitys, että euroalueen talous ei enää supistuisi, vaikka tilanne olikin edelleen hauras ja neuvosto arvioi kasvuriskien edelleen painottuvan ennakoitua heikomman kehityksen suuntaan. Eurojärjestelmän syyskuussa julkaiseman ennusteen mukaan euroalueen inflaatio olisi 1,5 % vuonna 2013 ja 1,3 % vuonna Bruttokansantuotteen kasvuksi arvioitiin 0,4 % vuonna 2013 ja 1,0 % vuonna Vuoden 2013 kasvu- ja inflaatioennusteita oli muutettu hieman vahvemman kehityksen suuntaan kuin kesäkuussa oli ennustettu. Vuoden 2014 kasvua koskevaa ennustetta oli muutettu hieman aiemmin arvioitua heikomman kasvun suuntaan, mutta inflaatioennuste pysyi ennallaan. Yksi talouskehityksen vakautumisen merkki olikin, ettei vuoden 2013 kasvu ennustetta enää muutettu aiemmin arvioitua heikommaksi, vaan pikemminkin aavistuksen vahvemman kehityksen suuntaan. Elo-lokakuussa neuvosto piti rahapoliittiset korkonsa ennallaan ja vahvisti heinäkuisen ennakoivan viestintänsä mukaisesti odottavansa EKP:n rahapoliittisten korkojen pysyvän nykyisellä tasollaan tai sitä alempina pidemmän aikaa. Neuvosto korosti, että EKP:n rahapolitiikan mitoituksella pyritään edelleenkin ylläpitämään sellaista kasvua tukevaa vaikutusta, jota hintavakausnäkymät edellyttävät, ja tukemaan rahamarkkinoiden vakautta. Näin ollen rahapolitiikan mitoitus tukee taloudellisen toimeliaisuuden asteittaista elpymistä. Pankkiunionin etenemisen myötä rahapolitiikka välittyy entistä tasaisemmin Vaikka useat mittarit osoittivat rahoitusmarkkinoiden jännitteiden euroalueella vähentyneen selvästi kesän 2012 jälkeen ja pankkien rahoitustilanteen kohentuneen, yritysten ja kotitalouksien rahoitusolot ke- Toiminta vuonna 2013 Suomen Pankin vuosikertomus
18 venivät vuonna 2013 vain hieman. Ohjauskoron laskut ja eurojärjestelmän muut toimet eivät johtaneet vastaavansuuruiseen alenemiseen euroalueen keskimääräisissä uusissa yritys- ja asuntolainakoroissa. Erityisesti yrityslainakorot olivat keskimäärin edelleen rahamarkkinakorkoihin nähden korkealla. Esimerkiksi PK-yritysten lainamarginaali suhteessa 3 kuukauden euriboriin säilyi erityisen suurena, noin 3,6 prosentissa. Lisäksi kriisimaiden PK-yritysten lainojen saatavuus, ehdot ja kustannukset poikkesivat selvästi hyvän luottoluokituksen maiden PK-yrityksistä. Neuvosto totesi toistuvasti, että rahapolitiikan aiempaa tasaisempi välittyminen edellyttää rahapolitiikan pirstaloituneisuutta vähentäviä päättäväisiä toimia, joista pankkiunionin eteneminen on erityisen tärkeä. Lokakuussa varmistui, että EKP:n yhtey teen tuleva yhteinen valvontamekanismi (Single Supervisory Mechanism, SSM) aloittaa marraskuussa Yhteistä valvontamekanismia koskeva asetus edellyttää, että EKP arvioi ainakin suoraan valvontaansa tulevat pankit ja niiden taseet kattavasti. Kattavan arvion pääpiirteet julkaistiin lokakuussa. Arvion tulee valmistua ennen yhteisen valvontamekanismin valvontatehtävien käynnistymistä marraskuussa Arviointi antaa aiempaa selvemmän kuvan pankkien tilasta, ja sen tulosten avulla selvitetään korjaustoimien tarve (ks. kehikko 5). Pankkisektorin tervehdyttäminen sekä pankkiunionin eteneminen vähentävät rahoitusmarkkinoiden pirstaloituneisuutta euroalueella. Rahapolitiikan välittymisen kannalta on tärkeää, että pankkien taseiden kestokykyä vahvistetaan ja että pankkien tilaa koskeva epävarmuus poistuu. Pankkien taseiden vahvuus on keskeinen tekijä, joka edistää riittävää luotonantoa taloudessa ja kaikkien rahoituskanavien normalisoitumista. Tämä on tärkeää, sillä erityisesti yritysluottokanta supistui voimakkaasti vuonna 2013 ja kotitalouksien luottokannan kasvuvauhti oli hyvin vaimeaa (kuvio 3). Kuvio 3. Euroalueen lainakannan kasvuvauhti Prosenttimuutos edellisvuotisesta Yritykset 2. Kotitaloudet Tiedot on puhdistettu arvopaperistamisesta ja lainojen tasesiirroista. Lähde: Euroopan keskuspankki. Neuvosto laski ennakoivan viestinnän mukaisesti ohjauskoron marraskuussa ennätyksellisen alas EKP:n neuvosto on toistuvasti korostanut seuraavansa talouden ja luotto- sekä rahamäärien kehitystä koskevaa uutta tietoa kattavasti ja arvioivansa sen mahdollista vaikutusta hintavakauden keskipitkän aikavälin näkymiin. Vaikka talouden toimeliaisuus koheni lokakuussa edelleen odotuksenmukaisesti asteittain heikoista lukemistaan, lokakuun mittaan muodostui käsitys, että keskipitkän aikavälin inflaatio on aiemmin odotettua heikompaa. Marraskuussa neuvosto teki useita ennakoivan viestintänsä mukaisia päätöksiä EKP:n ohjauskoroista ja likviditeetin tarjoamisesta. Neuvosto päätti laskea sekä perusrahoitusoperaatioiden että maksuvalmiusluoton korkoa 0,25 prosenttiyksikköä. Koronlaskun jälkeen perusrahoitusoperaatioiden korko oli 0,25 % ja maksuvalmiusluoton korko 0,75 %. Talletuskorko pidettiin ennallaan 0 prosentissa. Neuvosto korosti korkopäätösten olevan heinäkuussa Suomen Pankin vuosikertomus 2013 Toiminta vuonna 2013
19 käyttöön otetun ennakoivan viestinnän mukaisia, kun otetaan huomioon tuoreimmat tiedot euroalueen hintapaineiden vähenemisestä edelleen keskipitkällä aikavälillä ja kun vuotuinen inflaatiovauhti päätöksenhetkisessä tilanteessa oli hidas eli alle prosentin. Neuvosto arvioi marraskuussa, että edessä saattaa olla pitkällinen hitaan inflaation kausi, jota myöhemmin seuraa inflaatiovauhdin vähittäinen kiihtyminen siten, että inflaatio on alle 2 %, mutta lähellä sitä. Koronlaskun lisäksi neuvosto arvioi heinäkuussa aloittamaansa ennakoivaa viestintää uudelleen ja vahvisti edelleen odottavansa, että EKP:n ohjauskorot pysyvät nykyisellä tasollaan tai sitä alempina pidemmän aikaa. Tämä odotus perustui yhä siihen, että lyhyen ja keskipitkän aikavälin inflaationäkymät olivat säilyneet kaiken kaikkiaan maltillisina, kun reaalitalous oli laajalti heikentynyt ja raha- sekä luottomäärien kehitys oli vaimeaa. Neuvosto toisti, että rahapolitiikan mitoitus pysyy kasvua tukevana niin kauan kuin on tarpeen ja tukee siten myös edelleen talouden asteittaista elpymistä. Kuvio 4. Keskuspankkien taseita % BKT:stä Yhdysvaltain keskuspankki 2. Englannin pankki 3. Eurojärjestelmä Lähteet: Kansalliset tilastoviranomaiset, Eurostat ja Bloomberg. Neuvosto vahvisti aiemman rahapolitiikkaa koskevan ennakoivan viestintänsä pitkään matalina pysyvistä ohjauskoroista myös joulukuussa samalla, kun eurojärjestelmän asiantuntijoiden ennuste julkistettiin. Neuvosto päätti joulukuusta alkaen julkistaa vastedes aiempaa yksityiskohtaisempia tietoja asiantuntijoiden kokonaistaloudellisista arvioista. Ennusteessa inflaatiokehityksen odotettiin olevan vaimeampaa kuin edellisessä ennusteessa eli noin 1,4 % vuonna 2013 ja 1,1 % vuonna Kasvu ennuste oli suunnilleen ennallaan ja neuvosto arvioi talouskasvuun liittyvän edelleen odotettua heikomman kehityksen riskejä. Inflaation odotettiin kuitenkin voimistuvan 1,3 prosenttiin ja kasvun 1,5 prosenttiin vuonna Lisätäkseen luottamusta likviditeetin saatavuuteen neuvosto päätti marraskuussa jälleen pidentää kiinteän koron ja täyden jaon menettelytavan käyttöajanjaksoa keskuspankin luotto-operaatioissa heinäkuusta 2014 heinäkuuhun Vuoden 2013 aikana pankkien turvautuminen keskuspankkiluottoihin kuitenkin väheni. Ylimääräisen likviditeetin määrä supistui asteittain vuoden mittaan, kun pankit maksoivat ennenaikaisesti takaisin kolmen vuoden pitempiaikaisissa rahoitusoperaatioissa (joulukuu 2011 ja helmikuu 2012) ottamiaan luottoja. Eurojärjestelmän tase supistui vastaavasti noin 7 prosenttiyksikköä suhteessa bruttokansantuotteeseen vuoden aikana (kuvio 4). Vuoden lopulla eurojärjestelmän taseen koko oli noin 24 % suhteessa bruttokansantuotteeseen. Neuvosto korosti vuoden jälkimmäisellä puoliskolla seuraavansa tiiviisti rahamarkkinatilannetta ja sen mahdollista vaikutusta rahapolitiikan mitoitukseen ja olevansa valmis harkitsemaan kaikkien käytettävissä olevien välineiden käyttämistä. Ohjauskoron lasku 0,25 prosenttiin marraskuussa, likviditeetin saannin turvaavat päätökset sekä rahapolitiikan ennakoiva viestintä pitivät rahamarkkinakorot vuoden lopulla matalina ja linjassa kasvua tukevan rahapolitiikan mitoituksen kanssa. Raha- Toiminta vuonna 2013 Suomen Pankin vuosikertomus
20 markkinakorkojen lievä kohoaminen vuodenvaihteen läheisyydessä liittyi pääosin lähestyvään pankkien kattavaan tasearviointiin, koska taseiden tarkastelupäivä osui vuodenvaihteeseen. Suomen Pankin asiantuntijat valmistelevat eurojärjestelmän rahapolitiikkaa. Pääjohtaja Liikanen kuuluu EKP:n neuvostoon, jossa päätökset tehdään. Kuva: Peter Mickelsson. 18 Suomen Pankin vuosikertomus 2013 Toiminta vuonna 2013
21 Rahapolitiikan toteuttaminen euroalueella ja Suomessa Eurojärjestelmä toteuttaa EKP:n neuvoston rahapoliittiset päätökset operatiivisen ohjausjärjestelmän avulla. Se muodostuu markkinaoperaatioista, maksuvalmiusjärjestelmästä ja vähimmäis varantovelvoitteista. Luotto-operaatioina toteutettavia markkinaoperaatioita varten vastapuolet toimittavat keskuspankille vakuuksia. Operatiiviseen ohjausjärjestelmään kuuluvat myös arvopaperien suorat kaupat. Suomen Pankki vastaa eurojärjestelmän yhteisen rahapolitiikan toteutuksesta kansallisella tasolla. Suomessa sijaitsevat luottolaitokset pitävät keskuspankkitilejään Suomen Pankissa ja osallistuvat rahapoliittisiin operaatioihin Suomen Pankin välityksellä. Suomen Pankin edustajat osallistuvat EKP:n neuvoston päätösten tueksi tehtävään rahapolitiikan toteutuksen analysointiin eurojärjestelmän markkinaoperaatioiden komiteassa, jossa monet epätavanomaiset toimet (ks. kehikko 2) on finanssikriisin aikana valmisteltu. Muun muassa siirryttäessä luotto-operaatioissa täyden jaon menettelytapaan Suomen Pankin aiempi kokemus tästä toimintatavasta oli arvokas. 5,5 5,0 4,5 4,0 3,5 3,0 2,5 2,0 1,5 1,0 0,5 0,0 Rahapolitiikkaa kevennettiin edelleen mutta uusiin erityisiin rahoitusoperaatioihin ei ollut tarvetta Vuoden 2013 aikana eurojärjestelmä jatkoi rahapolitiikan keventämistä koronlaskujen avulla. Ohjauskorkoa laskettiin kahteen ot- Kuvio 5. Eurojärjestelmän ohjauskorkojen ja pankkien välisten rahamarkkinakorkojen kehitys % Maksuvalmiusjärjestelmän korkojen muodostama korkoputki 2. EKP:n ohjauskorko 3. Eonia 4. 3 kk:n euriborkorko Lähteet: European Banking Federation ja Suomen Pankki teeseen, ensin 0,75 prosentista 0,50 prosenttiin toukokuussa ja sitten 0,50 prosentista 0,25 prosenttiin marraskuussa. Samalla ns. korkoputki kapeni ja muuttui epäsymmetriseksi, kun yötalletuskorko pysyi koko vuoden 0 prosentissa, mutta maksuvalmiusluoton korko laski 1,5 prosentista 0,75 prosenttiin (kuvio 5). Koko finanssikriisin ajan rahapolitiikan toteutuksen keskiössä ovat olleet eurojärjestelmän toteuttamat erilaiset rahoitusoperaatiot. Vuosina 2011 ja 2012 eurojärjestelmä oli ryhtynyt erityisen mittaviin toimenpiteisiin pankkien likviditeettiepävarmuuden vähentämiseksi toteuttamalla kaksi kolmen vuoden pituista rahoitusoperaatiota, joiden kautta pankkijärjestelmään oli tullut likviditeettiä yhteensä mrd. euron edestä (kuvio 6). Määrä ylitti pankkien likviditeettitarpeet moninkertaisesti. Näiden toimenpiteiden vaikutus näkyi yhä vuonna Pankkijärjestelmän ylimääräisen likviditeetin määrä säilyi huomattavana, eikä eurojärjestelmällä ollut edellisvuosien tapaan tarvetta vaikuttaa pankkien likviditeettiasemaan uusilla epätavanomaisilla rahapolitiikkatoimilla. (Yksityiskohtaisia tietoja eurojärjestelmän rahapoliittisista operaatioista löytyy liitteestä s. 122.) Toiminta vuonna 2013 Suomen Pankin vuosikertomus
22 Pankeilla yhä runsaasti likviditeettiä, vaikka pitkiin rahoitusoperaatioihin liittyvät takaisinmaksut alkoivat Pankkisektorin likviditeettitilanne riippuu rahapoliittisten operaatioiden määrästä, pankkien vähimmäisvarantotalletuksina keskuspankkitileillään pitämän likviditeetin määrästä ja keskuspankin taseeseen vaikuttavista ns. autonomisista tekijöistä (kuten liikkeessä oleva setelistö tai valtioiden keskus pankkiin tekemät talletukset). Autonomisten tekijöiden määrä ei riipu keskuspankin toimista, ja ne voivat joko vähentää tai lisätä likviditeettiä. Vuonna 2013 merkittävin vaikutus pankkien likviditeettiasemaan oli pitkiin rahoitusoperaatioihin liittyvillä takaisinmaksuilla. Kolmen vuoden mittaisiin rahoitusoperaatioihin liittyi erityispiirteenä luottojen ennenaikaisen takaisinmaksun mahdollisuus tammikuun 2013 lopusta lähtien. Sen jälkeen takaisinmaksu oli mahdollista viikoittain. Pankit käyttivät takaisinmaksumahdollisuutta keskimäärin 5,3 mrd. euron edestä (pois lukien kummastakin operaatiosta tehdyt ensimmäiset tavallista suuremmat takaisinmaksut), mutta viikoittaiset summat vaihtelivat huomattavasti. Takaisinmaksujen myötä avoinna olevat pitkät rahoitusoperaatiot vähenivät vuoden 2013 aikana 446 mrd. euron verran, mikä on 44 % näissä operaatioissa alun perin jaetusta rahoitusmäärästä. Ylimääräisen likviditeetin määrä supistui miltei samassa suhteessa (kuvio 7). Likviditeetin määrä pankkijärjestelmässä pysyi kuitenkin huomattavana, mistä kertoo vastapuolten maltillinen osallistuminen eurojärjestelmän säännöllisiin lyhyempikestoisiin rahoitusoperaatioihin. Eurojärjestel mä järjestää viikoittain viikon mittaisia rahoitusoperaatioita ja kerran kuukaudessa yhden kuukauden ja kolmen kuukauden mittaiset operaatiot. Suurimman osan vuotta kolmen vuoden rahoitus operaatiot kattoivat kuitenkin yli 80 % pankkijärjestelmälle tarjotusta likviditeetistä. Ylimääräisen likviditeetin vähenemisestä huolimatta lyhimmät rahamarkkinakorot Kuvio 6. Eurojärjestelmän rahapoliittiset operaatiot Mrd. euroa Pitempiaikaiset operaatiot (3 kk) 2. Ylimääräiset pitempiaikaiset operaatiot (1 12 kk) 3. Perusrahoitusoperaatiot (1 vko) 4. Maksuvalmiusjärjestelmän käyttö (yön yli) 5. Hienosäätöoperaatiot (1 7 pv) 6. Ylimääräiset pitempiaikaiset operaatiot (36 kk) Lähteet: Euroopan keskuspankki ja Suomen Pankki. pysyttelivät koko vuoden ajan hyvin lähellä korkoputken alalaitaa, johon ne olivat laskeneet sen jälkeen, kun likviditeetin määrän säätelystä eurojärjestelmän luotto-operaa- 4 5 Kuvio 7. Ylimääräisen likviditeetin määrä pankkijärjestelmässä* Mrd. euroa, 30 päivän liukuva keskiarvo * Sekkitilitalletukset vähimmäisvarantovaatimukset + yötalletukset maksuvalmiusluotot. Lähteet: Euroopan keskuspankki ja Suomen Pankki. 20 Suomen Pankin vuosikertomus 2013 Toiminta vuonna 2013
23 tioissa finanssikriisin aikana luovuttiin (kuvio 5). Korkokehitykseen ja odotuksiin vaikuttivat likviditeettitilanteen ohella muutkin tekijät. Näitä olivat lupaus kiinteän koron ja täyden jaon menettelytavan jatkamisesta luotto-operaatioissa heinäkuuhun 2015 saakka samoin kuin EKP:n neuvoston heinäkuussa 2013 aloittama ennakoiva viestintä eli ilmoitus, jonka mukaan EKP:n neuvosto odottaa pitävänsä rahapoliittiset korot nykyisellä tasolla tai sitä alempana pidemmän aikaa (ks. kehikko 1). Kuvio 8. Eurojärjestelmälle toimitetut vakuudet Mrd. euroa /I 2013/II 1. Valtionhallinnon velkakirjat 2. Aluehallinnon velkakirjat 3. Pankkien kattamattomat joukkolainat 4. Pankkien katetut joukkolainat 5. Yritysten velkakirjat 6. Omaisuusvakuudelliset arvopaperit 7. Muut jälkimarkkinakelpoiset omaisuuserät 8. Ei-jälkimarkkinakelpoiset omaisuuserät* 9. Lainasaamiset* 10. Määräaikaistalletukset* * Jaottelu saatavilla vain vuoden 2013 alusta lähtien. Lähde: Euroopan keskuspankki. 2013/III 2013/IV Keskuspankkiin tehtyjen talletusten määrä supistui huomattavasti Kun pankkijärjestelmän likviditeetin määrä ylittää pankkien likviditeettitarpeet, ylimääräinen likviditeetti kanavoituu talletuksina takaisin keskuspankkiin. Aiemmin vastapuolet tallettivat ylimääräisen likviditeettinsä maksuvalmiusjärjestelmän talletusmahdollisuuteen, koska yötalletuksille maksetaan EKP:n neuvoston määrittelemää talletuskorkoa. Sen jälkeen, kun yötalletuskorko heinäkuussa 2012 laskettiin 0 prosenttiin, vastapuolille on ollut taloudellisessa mielessä merkityksetöntä, jättävätkö ne nämä varat korottomina vähimmäisvarantovelvoitteen ylittävinä talletuksina sekkitileilleen vai siirtävätkö ne talletusmahdollisuuteen. Yötalletukset ovat tästä syystä vähentyneet huomattavasti ja olivat vuoden 2013 lopussa enää reilut 50 mrd. euroa (kuvio 6). Yötalletusten ja korottomien talletusten yhteismäärä supistui vuoden 2013 aikana ylimääräisen likviditeetin vähentymisen myötä 200 mrd. euron tuntumaan. Suurimmillaan niiden määrä oli kolmen vuoden rahoitusoperaatioiden toteutuksen jälkeen yli 800 mrd. euroa. Lisäksi pankeilla on mahdollisuus tehdä keskuspankkiin viikon mittaisia korollisia määräaikaistalletuksia eurojärjestelmän likviditeettiä vähentävien operaatioiden kautta. Näissä operaatioissa eurojärjestelmän tarkoituksena on neutraloida pankkijärjestelmästä arvopaperimarkkinoita koskevassa ohjelmassa (Securities Markets Programme, SMP) tehtyjen arvopaperiostojen likviditeettiä lisäävä vaikutus. Siksi operaatioissa pyritään keräämään talletusmäärä, joka vastaa ostettujen arvopaperin kumulatiivista jäljellä olevaa määrää. Vuoden 2013 aikana tämä määrä supistui 208,5 mrd. eurosta 178,5 mrd. euroon arvopaperien erääntymisten myötä. Pitkissä rahoitusoperaatioissa otettujen luottojen takaisinmaksut vähensivät pankkien vakuustarpeita Kolmen vuoden operaatioihin liittyvien takaisinmaksujen myötä pankkien vakuustarpeet pienenivät, sillä rahapoliittiset luotot supistuivat vuoden 2013 aikana mrd. eurosta noin 750 mrd. euroon. Eurojärjestelmälle toimitettujen vakuuksien kokonaismäärä puolestaan supistui vajaasta mrd. eurosta noin mrd. euroon Toiminta vuonna 2013 Suomen Pankin vuosikertomus
24 (kuvio 8). Yleensä vastapuolet toimittavat keskuspankille huomattavasti enemmän vakuuksia kuin itse asiassa olisi tarpeen, ja finanssikriisin aikanakin vakuusylijäämä pysyi suhteellisen suurena koko pankkijärjestelmän tasolla. Vuoden 2013 lopussa toimitettujen vakuuksien määrä oli kolminkertainen rahapoliittisiin luottoihin verrattuna. Lisäksi pankit tarvitsevat vakuuksia päivänsisäisiin maksuliiketarpeisiin. Vuoden 2013 lopussa julkisen sektorin eli valtion ja aluehallinnon liikkeeseenlaskut olivat suurin yksittäinen eurojärjestelmälle toimitettu vakuuserä (19 % kaikista toimitetuista vakuuksista). Toiseksi eniten vakuutena käytettiin pankkien katettuja joukkolainoja ja lainasaamisia, jotka ovat vastapuolipankkien yritys- ja julkisyhteisöasiakkailleen myöntämiä pankkilainoja. Näiden kummankin vakuuslajin osuus kaikista toimitetuista vakuuksista oli 18 %. Vuoden 2013 aikana tehdyistä vakuuksien kelpoisuusehtoihin ja riskienhallintamenetelmiin kohdistuvista muutoksista merkittävimmät liittyivät eurojärjestelmän joka toinen vuosi suorittamaan riskienhallintamenetelmien kokonaistarkasteluun. Tämänkertaisen tarkastelun perusteella muun muassa vakuuksiin sovellettavia aliarvostusprosentteja päivitettiin ja ylimääräisiä aliarvostusprosentteja alettiin soveltaa tiettyihin katettuihin joukkolainoihin, jotka on laskenut liikkeeseen vakuutta käyttävä pankki itse tai sen kanssa läheisessä sidoksessa oleva yhteisö. (Yksityiskohtaisia tietoja eurojärjestelmän vakuuspäätöksistä löytyy liitteestä s. 122.) Suomen Pankin vastapuolten maksuvalmius säilynyt hyvänä Suomen Pankin vastapuolten tarve keskuspankkirahoitukseen on koko finanssikriisin ajan ollut koko eurojärjestelmään suhteutettuna vähäinen. Kolmen vuoden rahoitusoperaatioiden täytettyä laajasti vastapuolten likviditeettitarpeet Suomessa toimivat pankit eivät osallistuneet lyhyempiaikaisiin rahoitusoperaatioihin juuri lainkaan vuoden 2013 aikana. Pankit käyttivät pitkissä Kuvio 9. Suomessa tehdyt keskuspankkitalletukset Mrd. euroa % Yötalletukset 2. Määräaikaistalletukset 3. Vähimmäisvarantovelvoitteen ylittävät talletukset sekkitileillä 4. Osuus eurojärjestelmän talletuksista (oikea asteikko)* * Sisältää yötalletukset, määräaikaistalletukset ja vähimmäisvarantovelvoitteen ylittävät talletukset (keskiarvo kyseisen kuukauden aikana päättyneeltä vähimmäisvarantojen pitoajanjaksolta). Lähteet: Euroopan keskuspankki ja Suomen Pankki. Kuvio 10. Suomen Pankille toimitetut vakuudet (osuudet keskimäärin vuoden 2013 aikana) % 10 % 4 9 % Pankkien katetut joukkolainat 2. Pankkien kattamattomat joukkolainat 3. Yritysten yms. velkakirjat 4. Omaisuusvakuudelliset arvopaperit 5. Lainasaamiset 6. Määräaikaistalletukset 7. Valtion ja aluehallinnon velkakirjat Lähde: Suomen Pankki. 7 4 % 5 % 6 % 44 % Suomen Pankin vuosikertomus 2013 Toiminta vuonna 2013
25 operaatioissa hankkimiensa luottojen takaisinmaksumahdollisuutta ja maksoivat noin kolmasosan alun perin hakemastaan rahoituksesta takaisin, mikä on jonkin verran vähemmän kuin euroalueella keskimäärin. Vuoden 2013 lopussa vastapuolilla oli keskus pankkiluottoja 2,5 mrd. euron edestä, mikä on vain 0,3 % koko euroalueella avoinna olevista luotoista. Sen sijaan Suomen Pankin vastapuolet ovat kriisin aikana tehneet paljon keskuspankkitalletuksia, ja näiden talletusten osuus koko eurojärjestelmässä tehdyistä talletuksista on ylittänyt Suomen laskennallisen pääoma-avaimen (1,8 %) mukaisen osuuden moninkertaisesti. Pääasiassa vastapuolten tekemien talletusten vuoksi Suomen Pankin taseen loppusumma kasvoi finanssikriisin aikana yli 100 mrd. euron. Talletusten vastaeränä taseen toisella puolella ovat eurojärjestelmän sisäiset saamiset. Vaikka kokonaistalletussummat pienenivät vuonna 2013 likviditeetin yleisen vähentymisen johdosta, talletuksia tehtiin edelleen runsaasti. Suomen Pankin taseen loppusumma miltei puoliintui, mutta on silti historiaan verrattuna yhä suuri. Suomessa toimivien pankkien osuus koko eurojärjestelmässä tehdyistä talletuksista supistui jonkin verran kaikissa talletuslajeissa mutta oli edelleen huomattava (kuvio 9). Likviditeettiä vähentävissä operaatioissa osallistujia oli viikoittain. Keskimääräinen osallistujamäärä oli 4 pankkia ja tehtyjen määräaikaistalletusten keskiarvo 11,6 mrd. euroa. Yötalletusten määrä sen sijaan pieneni reilusti (päiväkeskiarvo 2,3 mrd. euroa) ja kuihtui vuoden loppua kohti lähes olemattomaksi, sillä vastapuolet jättivät entistä enemmän likviditeettiä vähimmäisvarantovelvoitteen ylittävinä talletuksina sekkitileilleen (keskimäärin 14 mrd. euron arvosta päivittäin). Suomen Pankille toimitettujen vakuuksien kokonaismäärä supistui hieman vuoden 2012 määrästä eli 28,2 mrd. eurosta keskimääräiseen 26,1 mrd. euroon vuonna Vakuusylijäämä oli kuitenkin aiempien vuosien tapaan edelleen erittäin suuri, keskimäärin noin 10 mrd. euroa eli 37 % toimitettujen vakuuksien määrästä. Vain 12 % vakuuksista oli sitoutunut rahapoliittisiin luottoihin ja 51 % oli TARGET2- järjestelmän päivänsisäisen maksuliikelimiitin katteena. Toimitettujen vakuuksien jakaumassa oli joitain muutoksia (kuvio 10). Eniten vakuudeksi tuotiin edelleen pank kien katettuja joukkovelkakirjoja (44 %) ja toiseksi eniten likviditeettiä vähentävien operaatioiden kautta tehtyjä määräaikaistalletuksia (22 %). Kolmanneksi eniten vakuutena käytettiin vuonna 2013 lainasaamisia (10 %). Toiminta vuonna 2013 Suomen Pankin vuosikertomus
26 Kehikko 2. Finanssikriisi on muokannut rahapolitiikan toteutusta Rahoitusmarkkinat ovat olleet eriasteisten kriisien pyörteissä jo vuodesta 2007 lähtien. Epävarmoissa markkinaoloissa pankit ovat joutuneet turvautumaan keskuspankkiin aiempaa enemmän, ja ajoittain keskuspankkirahoitus on miltei korvannut pankkien markkinaehtoisen varainhankinnan. Lisäksi pankkien ylimääräisen likviditeetin kysyntä on kasvanut. Muiden keskuspankkien tapaan Euroopan keskuspankki (EKP) on vastannut toimintaympäristön haasteisiin sopeuttamalla rahapolitiikkatoimiaan joustavan ohjausjärjestelmänsä avulla. Useiden ohjauskoron laskujen ohella (perusrahoitusoperaatioiden korko on laskenut 4,25 prosentista 0,25 prosenttiin) on toteutettu lukuisia niin pankeille myönnettyihin luottoihin kuin niitä varten vaadittaviin vakuuksiin kohdistuneita toimenpiteitä. Väliaikaiseksi tarkoitetuista ns. epätavanomaisista toimista suuri osa oli vielä vuoden 2013 lopussa voimassa. Olennaisimmat finanssikriisin aiheuttamat muutokset rahapolitiikan toteutuksessa liittyvät pankeille myönnettävän keskuspankkirahoituksen pituuteen, hinnoitteluun ja määrän säätelyyn. Markkinaoperaatiot ovat keskeisin instrumentti, jolla eurojärjestelmä ohjaa pankkijärjestelmässä olevan likviditeetin määrää ja lyhyiden rahamarkkinakorkojen tasoa. Ennen kriisin alkua eurojärjestelmä pyrki jakamaan likviditeettiä markkinaoperaatioissa juuri sen verran, että likviditeettitarpeet koko pankkijärjestelmän tasolla täyttyivät. Kunkin vastapuolen keskus pankkirahoituksen hinta määräytyi sen tekemien korkotarjousten perusteella. EKP:n neuvoston päättämä ohjauskorko asetti vähimmäistason tarjouksille viikon mittaisissa perusrahoitusoperaatioissa, jotka olivat tärkein keskuspankkirahoituksen lähde. Pisimmillään rahoitusoperaatiot olivat kolmen kuukauden mittaisia. Kriisin aikana keskuspankkirahoituksen pituus on kasvanut. Eurojärjestelmä on myöntänyt kuuden ja kahdentoista kuukauden ja viimeisimmäksi myös kolmen vuoden mittaisia luottoja. Määrän säätelystä on luovuttu, eli pankkien on ollut mahdollista saada keskuspankkirahoitusta haluamansa määrä, kunhan niillä on riittävästi vakuuksia luottojensa katteeksi. Myönnettävien luottojen korko on sidottu kiinteästi eurojärjestelmän ohjauskorkoon. Tämän ns. kiinteän koron ja täyden jaon menettelytavan myötä keskuspankkirahoituksen määrä on moninkertaistunut (kuvio 6). Lisäämällä keskuspankkirahoitusta eurojärjestelmä on halunnut turvata pankkien maksuvalmiuden, lieventää rahamarkkinoiden jännitteitä ja taata euroalueen pankkisektorin rahoitusvakauden. Kiinteän koron ja täyden jaon menettelytapaa on ilmoitettu jatkettavan ainakin heinäkuuhun 2015 asti. Euromääräisen rahoituksen ohella eurojärjestelmä on finanssikriisin aikana turvannut vastapuolilleen dollarimääräisen rahoituksen saannin yhteistyössä Yhdysvaltain keskuspankin kanssa. Myös muiden keskuspankkien kanssa on tehty järjestelyjä valuuttamääräisen likviditeetin tarpeen varalle. Lisäksi rahapolitiikan ohjausjärjestelmän muihin osiin on tehty muutoksia. Vähimmäisvarantojärjestelmän tehtävänä on luoda rakenteellista likviditeettialijäämää pankkijärjestelmään ja vaikuttaa osaltaan lyhyiden markkinakorkojen vakauteen. Finanssikriisin aikana pankkien vähimmäisvarantovelvoitteet puolitettiin. Toimenpiteen myötä pakollisiin vähimmäisvarantotalletuksiin sitoutuva likviditeetin määrä supistui, ja pankkisektorin likviditeettiasema kokonaisuudessaan keveni. Maksuvalmiusjärjestelmän yön yli -luottojen ja -talletusten avulla pankit voivat tasata lyhytaikaisia likviditeettiepätasapainoja. Lisäksi maksuvalmiusjärjestelmän korot muodostavat rajat, joiden sisällä lyhyet rahamarkkinakorot liikkuvat. 24 Suomen Pankin vuosikertomus 2013 Toiminta vuonna 2013
Rahapolitiikan toteuttaminen nollakorkorajalla ja sen alapuolella 3.9.2014 Eurojärjestelmä toteuttaa rahapolitiikkaa tällä hetkellä hyvin erilaisissa oloissa kuin finanssi- ja velkakriisin alkuvuosina.
Eduskunnan pankkivaltuuston kertomus 2013
Eduskunnan pankkivaltuuston kertomus 03 Helsinki 04 K 3/04 vp EDUSKUNNAN PANKKIVALTUUSTON KERTOMUS 03 * EDUSKUNNALLE HELSINKI 04 ISSN 37-4334 (painettu julkaisu) ISSN 796-9794 (verkkojulkaisu) EDITA PRIMA
S U O M E N PA N K I N V U O S I K E R T O M U S 2 0 11 Suomen Pankin vuosikertomus 2011 SUOMEN PANKKI 200 FINLANDS BANK Suomen Pankin vuosikertomus 2011 Suomen Pankki Perustettu 1811 Käyntiosoite Snellmaninaukio,
Eduskunnan pankkivaltuuston kertomus 014 Helsinki 015 K 14/015 vp EDUSKUNNAN PANKKIVALTUUSTON KERTOMUS 014 * EDUSKUNNALLE HELSINKI 015 ISSN 137-4334 (painettu julkaisu) ISSN 1796-9794 (verkkojulkaisu)